
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 139 
Έξοδος της Εταιρείας Υδρεύσεως και Αποχετεύσεως- Πρωτευούσης 
(Ε.ΥΔ.Α.Π.) από το Δημόσιο Τομέα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 30 του Ν. 1914/1990 «Εκσυγχρονισμός και 
ανάπτυξη του δημόσιου τομέα και της κεφαλαιαγοράς, φορολογικές ρυθμίσεις 


και άλλες διατάξεις» (Α' 178) όπως τροποποιήθηκε με το άρθρο 22 του Ν. 
1947/1991 «Απλούστευση φορολογικών διαδικασιών και άλλες ρυθμίσεις» (Α' 
70). 

2. Την αριθ. 159/1992 γνωμοδότηση του Συμβουλίου της Επικράτειας, 
μετά από πρόταση του Υπουργικού Συμβουλίου, αποφασίζουμε: ' 

Άρθρο 1 

Από την ημερομηνία που αρχίζει να ισχύει το παρόν διάταγμα η Εταιρεία 
Υδρεύσεως και Αποχετεύσεως Πρωτευούσης (ΕΥΔΑΠ) παύει να υπάγεται"στις 
διατάξεις που ισχύουν για-το δημόσιο τομέα, με την επιφύλαξη διατήρησης της 
διάταξης της παρ. 2 του άρθρου 30 του Ν. 1914/1990 και των ακολούθων 
ρυθμίσεων: - / 

α) Ο καθορισμός των τιμολογίων ή των οποιωνδήποτε τελών, δικαιωμάτων 
και επιβαρύνσεων που επιβάλλονται από την ΕΥΔΑΠ σε εκείνους που κάνουν 
χρήση των υπηρεσιών της συνεχίζει να υπόκειται σε έγκριση της Επιτροπής Τι¬ 
μών και Εισοδημάτων. Η Επιτροπή μπορεί να αρνηθεί την έγκριση αν κρίνει ότι 
η νέα ρύθμιση οφείλεται σε μη ορθολογική διαχείριση της ΕΥΔΑΠ ή σε κακή 
χρήση της δεσπόζουσας θέσης της στην αγορά. 

β) Τα χρηματοδοτικά προγράμματα της επιχείρησης υποβάλλονται για 
έγκριση στο Υπουργείο Εθνικής Οικονομίας. Η δύναμη και οι όροι των δανείων 
εγκρίνονται από τον Υπουργό των Οικονομικών, μόνο εφόσον ζητείται γι’ αυτά 
η εγγύηση του Ελληνικού Δημοσίου. ' 

γ) Ο Υπουργός Χωροταξίας, Περιβάλλοντος και Δημοσίων Έργων (ΥΠΕ- 
ΧΩΔΕ), που κατά τις κείμενες διατάξεις έχει την εποπτεία της Εταιρείας, εγκρί¬ 
νει τα προγράμματα ανάπτυξης της Εταιρείας, σε ό,τι αφορά την εναρμόνισή 
τους με το εκάστοτε πρόγραμμα του Κράτους. Στην Εταιρεία Ύδρευσης και 
Αποχέτευσης Πρωτευούσης (Ε.ΥΔ.Α.Π.) μπορεί να ανατεθεί η ευθύνη και μέρι¬ 
μνα για τη μελέτη και την κατασκευή έργων, που εμπίπτουν στον σκοπό της και 
για άλλες περιοχές εκτός της περιοχής αρμοδιότητός της, εφόσον της χορηγού¬ 
νται σχετικές πιστώσεις από τον Προϋπολογισμό Δημοσίων Επενδύσεων ή από 
άλλες πηγές. Οι βασικοί όροι και προϋποθέσεις της ανάθεσης καθορίζονται με 
κοινή απόφαση των Υπουργών Εθνικής Οικονομίας - Εσωτερικών, ΠΕ.- 
ΧΩ.Δ.Ε. και Βιομηχανίας, Ενέργειας και Τεχνολογίας (άρθρο 28 του Ν. 
1428/1984). 

■ δ) Η έξοδος της Εταιρείας από το δημόσιο τομέα δεν μεταβάλλει το καθεστώς 
του οικονομικού ελέγχου της. Τα δικαιώματα του Δημοσίου ως μετόχου της 
εταιρείας διατηρούνται και εξακολουθούν να τα ασκούν οι μέχρι σήμερα αρμό¬ 
διοι προς τούτο Υπουργοί. 

ε) Η εκτέλεση του ετήσιου προγράμματος της Εταιρείας παρακολουθείται 
από το Υπουργείο Εθνικής Οικονομίας δια της υποβολής ανά εξάμηνο ενημερω¬ 
τικού δελτίου που αφορά την πορεία των εκτελουμένων έργων κ.λπ. βάσει του 
εγκριθέντος απ’ αυτό ετησίου προγράμματος και προϋπολογισμού. 

Άρθρο 2 

Το διάταγμα αυτό ισχύει από τη δημοσίευσή του στην Εφημερίδα της Κυβερ- 
νήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΠΡΩΤΟ) 


Στους Υπουργούς Οικονομικών, Περιβάλλοντος, Χωροταξίας και Δημοσίων 
Έργων αναθέτουμε τη δημοσίευση και εκτέλεση του παρόντος. 

Αθήνα, 17 Απριλίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 

Ο ΑΝΤΙΠΡΟΕΔΡΟΣ 

ΤΖΑΝΝΗΣ ΤΖΑΝΝΕΤΑΚΗΣ 

ΤΑ ΜΕΛΗ 

ΣΩΤΗΡΙΟΣ ΚΟΥΒΕΛΑΣ, ΙΩΑΝΝΗΣ ΒΑΡΒΙΤΣΙΩΤΗΣ, ΝΙΚΟΛΑΟΣ ΚΛΕΙΤΟΣ, 
ΣΤΕΦΑΝΟΣ ΜΑΝΟΣ, ΙΩΑΝΝΗΣ ΠΑΛΑΙΟΚΡΑΣΣΑΣ, ΣΩΤΗΡΙΟΣ ΧΑΤΖΗΓΑ- 
ΚΗΣ, ΑΡΙΣΤΕΙΔΗΣ ΚΑΛΑΝΤΖΑΚΟΣ, ΓΕΩΡΓΙΟΣ ΣΟΥΡΛΑΣ, ΜΙΧΑΗΛ ΠΑ¬ 
ΠΑΚΩΝΣΤΑΝΤΙΝΟΥ, ΓΕΩΡΓΙΟΣ ΣΟΥΦΛΙΑΣ, ΑΡΙΣΤΟΤΕΛΗΣ ΠΑΥΛΙΔΗΣ, 
ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ, ΠΑΝΑΓΙΩΤΗΣ ΧΑΤΖΗΝΙΚΟΛΑΟΤ, 
ΑΧΙΛΛΕΑΣ ΚΑΡΑΜΑΝΛΗΣ, ΑΝΔΡΕΑΣ ΑΝΔΡΙΑΝΟΠΟΥΛΟΣ, ΝΙΚΟΛΑΟΣ 
ΓΚΕΛΕΣΤΑΘΗΣ. 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 140 

Τροποποίηση του Π.Δ. 136/83 (Α 60) Περί του Οργανισμού της Σχολής Επι¬ 
κούρων Αξιωματικών Πολεμικού Ναυτικού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τα άρθρα 1, 2, 3 και 6 του ΑΝ 428/37 «Περί της εν τω Β, Ναυτικώ Εκ- 
παιδεύαεως» (Α’ 15). 

β. Την παράγραφο 1 (ι) του άρθρου 18 του Ν. 660/1977 «Περί Υπουργείου 
Εθνικής Αμύνης και των οργάνων της Ανωτάτης Διοικήαεως και Ελέγχου των 
Ενόπλων Δυνάμεων» (Α' 218). 

γ. Την γνώμη του Ανωτάτου Ναυτικού Συμβουλίου (Πρακτικό με αριθμό 18 
από 28.3.91). ' ' 

δ. Την πρόταση του Αρχηγού Γενικού Επιτελείου Ναυτικού από 17.12.91. 

ε. Την με αριθμό 18/92 Γνωμοδότηση του Συμβουλίου της Επικράτειας, με 
πρόταση του Υπουργού Εθνικής Αμύνης, αποφασίζουμε: 

Άρθρο 1 

1. Ο τίτλος του Προεδρικού Διάταγματος 136/83 αντικαθίσταται ως εξής: 

«Οργανισμός Σχολής Επικούρων Αξιωματικών Π.Ν.». 

2. Όπου στο παραπάνω Π.Δ. αναφέρονται ΣΕΑ/Μ νοούνται από της ισχύος 
του παρόντος ΠΔ ΣΕΑ. 

3. Το άρθρο ,1 του παραπάνω Π.Δ. αντικαθίσταται ως εξής: 

Αποστολή της Σχολής Επικούρων Αξιωματικών. 

Η Σχολή Επικούρων Αξιωματικών (ΣΕΑ), έχει ως αποστολή της την κατάλ¬ 
ληλη θεωρητική και πρακτική εκπαίδευση και την στρατιωτική και ναυτική 
αγωγή των μαθητών που φοιτούν σ’ αυτή, ώστε να μπορούν, μετά το τέλος της 
φοίτησής τους, να" αναλάβουν καθήκοντα Κυβερνήτη, Υπάρχου, Διευθυντή ή 
Αξιωματικού Επιστασίας, σε Πλοία ή Υπηρεσίες του Πολεμικού Ναυτικού. 

4. Η παράγραφος 1 του άρθρου 2 αντικαθίσταται ως εξής: 

Διοικητής της Σχολής Επικούρων Αξιωματικών είναι ο Διοικητής του Κέ¬ 
ντρου Εκπαίδευσης «ΠΑΛΑΣΚΑΣ» (Κ.Ε. ΠΑΛΑΣΚΑΣ). 

5. Η παράγραφος 1 του άρθρου 7 αντικαθίσταται ως εξής: 

Στη Σχολή εισάγεται αριθμός οπλιτών, οι οποίοι επιλέγονται από αυτούς που 
κατατάσσονται κατά τις Εκπαιδευτικές Σειρές Στρατευσίμων Οπλιτών (ΕΣΣΟ) 
και έχουν τα προσόντα που ορίζονται στον παρόντα Οργανισμό. 

Άρθρο 2 

1. Το άρθρο 8 αντικαθίσταται ως εξής: 

α. Τα προσόντα που απαιτούνται για τη συμμετοχή στο διαγωνισμό κατάτα¬ 
ξης μαθητών ΣΕΑ είναι: 

(1) Μάχιμοι (ΣΕΑ/Μ) 

(α) Δίπλωμα Πλοιάρχου Εμπορικού Ναυτικού (Ε.Ν.) οποιοσδήποτε τάξης 
και σε περίπτωση που δεν συμπληρώνεται ο αριθμός των υποψηφίων. Δίπλωμα 
Δοκίμου Πλοιάρχου Ανωτέρας Δημοσίας Σχολής Εμπορικού Ναυτικού ή αντί- 
στοιχης ισότιμης ανεγνωρισμένης Σχολής του εξωτερικού και 18μηνη τουλάχι¬ 
στον θαλάσσια υπηρεσία, με την ιδιότητα του Δοκίμου Πλοιάρχου, που βεβαιώ¬ 
νεται με πιστοποιητικό που εκδίδεται από το Υπουργείο Εμπορικής Ναυτιλίας 
(ΥΕΝ). ' 

(β) Εφόσον δεν συμπληρώνεται ο απαιτούμενος αριθμός υποψηφίων, μπορούν 
να γίνουν δεκτοί όσοι έχουν Πτυχίο Ανωτέρας Δημοσίας Σχολής Εμπορικού 
Ναυτικού ή απολυτήριο Πρόσθετης Διαδοχικής Εκπαίδευσης (ΑΣΔΕΝ/ 


ΠΡΟΔΕ) Κέντρων Εμπορικής Κατάρτισης Εμπορικού Ναυτικού (ΚΕΚ/ΕΝ), 
Δημοσίου Ναυτικού Λυκείου ή Λυκείου και τριετή τουλάχιστον υπηρεσία σε 
πλοία, με την ιδιότητα του Δοκίμου Πλοιάρχου, που βεβαιώνεται με πιστοποιη¬ 
τικό που εκδίδεται από το ΥΕΝ. 

(2) Ιατροί (ΣΕΑ/Ι) 

Πτυχίο Ιατρικής Σχολής Πανεπιστημίου του εσωτερικού ή αντίστοιχης ισότι¬ 
μης ανεγνωρισμένης Σχολής του εξωτερικού, 
β. Επίσης οι υποψήφιοι πρέπει: 

(1) Να μην έχουν στερηθεί, λόγω καταδίκης, τα πολιτικά τους δικαιώματα 
κατά τα άρθρα 59 έως 62 του Ποινικού Κώδικα και να μην έχουν καταδικαστεί 
σε οποιανδήποτε ποινή φυλάκισης για κλοπή, υπεξαίρεση, απάτη, εκβίαση, πλα¬ 
στογραφία των άρθρων 216 έως 232 του Ποινικού Κώδικα, δωροδοκία των 
άρθρων 235 έως 237 του Π.Κ., ψευδορκία, χρήση και εμπορία ναρκωτικών, 
συκοφαντική δυαφήμιση, εγκλήματα κατά των ηθών και γενικά αδικήματα 
κατά της ασφαλείας της χώρας. 

(2) Να μην εκκρεμεί εναντίον τους ποινική δίωξη για κάποιο από τα αδική¬ 
ματα που αναφέρονται στην προηγούμενη υποπαράγραφο. 

(3) Να είναι οι μεν ΣΕΑ/Μ ικανότητας πρώτης κατηγορίας (1/1) οι δε ΣΕ- 
Α/1 μέχρι και δεύτερης κατηγορίας και να έχουν (ανάστημα όχι μικρότερο από 
ένα μέτρο και εξήντα πέντε εκατοστά (1.65). 

(4) Να μην έχουν καταδικαστεί ή να μην εκκρεμεί εις βάρος τους, ποινική δί¬ 
ωξη για ανυποταξία ή λιποταξία. 

(5) Να είναι υπόχρεοι πλήρους θητείας. 

2. Το άρθρο 9 αντικαθίσταται ως εξής: 

α. Η πιστοποίηση των προσόντων του άρθρου 8 του παρόντος οργανισμού, 
γίνεται με την υποβολή από τους υποψήφιους των παρακάτω δικαιολογητι- 
κών: 

(1) Αντιγράφου Πτυχίου Πλοιάρχου ΕΝ επικυρωμένου από το ΥΕΝ για τους 
ΣΕΑ/Μ και αντίγραφο Πτυχίου Ιατρικής Σχολής Πανεπιστημίου του εσωτερι¬ 
κού ή αντίστοιχης ισότιμης ανεγνωρισμένης Σχολής του εξωτερικού, επικυρω¬ 
μένου και μεταφρασμένου, για τους ΣΕΑ/Ι. 

(2) Πιστοποιητικού ή Βεβαιωτικού του ΥΕΝ, σχετικά με τα αναφερόμενα 
στην υποπαράγραφο Ια του άρθρου 8 προσόντα. 

(3) Πιστοποιητικό αρμοδίου γραφείου Ποινικού Μητρώου τύπου Α' του τό¬ 
που γεννήσεως ή από το Υπουργείο Δικαιοσύνης (σε περίπτωση κατά την οποία 
ο υποψήφιος γεννήθηκε στην αλλοδαπή) από το οποίο να φαίνεται, ότι ο υποψή¬ 
φιος δεν έχει καταδικαστεί σε ποινή για τα αδικήματα της παραγράφου 2α του 
άρθρου 8 του παρόντος Οργανισμού. 

’ (4) Πιστοποιητικό του Εισαγγελέα της περιφέρειας, στην οποία κατοικεί ο 
υποψήφιος ή της Προξενικής ή Εκκλησιαστικής Αρχής, εάν μένει στο εξωτερικό, 
ότι δεν υπάρχει εναντίον του εκκρεμής ποινική δίωξη για αδικήματα της προη¬ 
γούμενης υποπαραγράφου. 

3. Η παράγραφος 1 του άρθρου 10 αντικαθίσταται ως εξής: 

Ο έλεγχος των δικαιολογητικών του άρθρου 9 διενεργείται από τριμελή επι¬ 
τροπή Αξιωματικών, που συγκροτείται με Διαταγή της Διοικήσεως Ναυτικής 
Εκπαιδεύσεως (ΔΝΕ), στην οποία συμμετέχει, ως τρίτο μέλος, Αξιωματικός του 
Στρατολογικού Σώματος. \ 

4. Η παράγραφος 4 του άρθρου 10 αντικαθίσταται ως εξής: 

4. Μετά την κύρωση του πίνακα, η επιτροπή ανακοινώνει τα ονόματα αυτών 
που συγκεντρώνουν τα προβλεπόμενα προσόντα, με ανάρτηση του πίνακα αυτού 
σε κατάλληλη και εμφανή θέση. 

Άρθρο 3 

1. Η παράγραφος 1 του άρθρου 11 αντικαθίσταται ως εξής: 

α. Με διαταγή της ΔΝΕ συγκροτείται τριμελής Εξεταστική Επιτροπή Διαγω¬ 
νισμού κατάταξης υποψηφίων μαθητών ΣΕΑ, από Ανωτέρους Μαχίμους Αξιω¬ 
ματικούς, της οποίας ο Πρόεδρος είναι Πλοίαρχος ή Αντιπλοίαρχος και το νεώ- 
τερο μέλος ορίζεται ως ειδικός εξεταστής των μαθημάτων ΝΑΥΤΙΛΙΑΣ και 
ΝΑΥΤΙΚΗΣ ΤΕΧΝΗΣ. 

Η επιτροπή συμπληρώνεται με τα εξής μέλη: 

(1) Ένα κατώτερο Αξιωματικό ως Γραμματέα. 

(2) Ένα ιδιώτη καθηγητή Φιλόλογο, από τους υπηρετούντες στη ΣΜΥΝ ή 
ΣΝΔ ή σε άλλη Σχολή του ΠΝ, ως ειδικό εξεταστή στο μάθημα της Έκθεσης 
ιδεών. Σε περίπτωση ελλείψεως ορίζεται κατάλληλος Αξιωματικός. 

(3) Ενα ιδιώτη καθηγητή της Αγγλικής, από τους υπηρετούντες στη ΣΜΥΝ 
ή στη ΣΝΔ ή σε άλλη Σχολή του ΠΝ, ως ειδικό εξεταστή στο μάθημα της Αγγλι- 
κής Γλώσσας για τους ΣΕΑ/Μ. Σε περίπτωση ελλείψεως ορίζεται κατάλληλος 
Αξιωματικός. 

(4) Ενα ειδικευμένο Αξιωματικό, ως εξεταστή στην ψυχοτεχνική δοκιμασία. 

(5) Ενα Ανώτερο Αξιωματικό Ιατρό, για την εξέταση των ΣΕΑ/Ι. 

2. Η παράγραφος 1 του άρθρου 12 αντικαθίσταται ως εξής: 

1. Μετά την ανακοίνωση των ονομάτων των υποψηφίων μαθητών ΣΕΑ, 
όπως ορίζεται στο άρθρο 10 και μέσα σε 48 ώρες, ο Πρόεδρος της Εξεταστικής 
Επιτροπής καλεί τους υποψηφίους να παρουσιασθούν σε τόπο και χρόνο που κα- - 
θορίζει, για να υποβληθούν σε ψυχοτεχνική δοκιμασία. Η πρόσκληση αναρτάται 
σε εμφανή θέση του Κέντρου Εκπαιδεύσεως. 

3. Η παράγραφος 1 του άρθρου 13 αντικαθίσταται ως εξής: 

α. Μετά την ψυχοτεχνική δοκιμασία, όσοι κριθούν κατάλληλοι, εξετάζονται 
στα παρακάτω μαθήματα: 

(1) Υποψήφιοι ΣΕΑ/Μ 
(α) Έκθεση Ιδεών 
(β) Ναυτιλία 

(γ) Ναυτική Τέχνη 
(δ) Αγγλικά 

(2) Υποψήφιοι ΣΕΑ/Ι 
(α) Έκθεση Ιδεών 

(β) Πρακτική Κλινική Εξέταση. 

4. Η παράγραφος 2 του άρθρου 13 αντικαθίσταται ως εξής: 

Για να λογισθεί ένας υποψήφιος ότι πέτυχε πρέπει να συγκεντρώσει σε ανώ¬ 
τατο όριο βαθμολογίας (ΑΟΒ) 100, ποσοστό βαθμολογίας τουλάχιστον 50% σε 
κάθε μάθημα. 

5. Η υποπαράγραφος α της παραγράφου 4 του άρθρου 13 αντικαθίσταται ως 
εξής: 

Ακρόαση μαγνητοφωνημένης ταινίας εξετάσεων και καταγραφή των ορθών 
απαντήσεων με ΑΟΒ 100 ή προφορικά με το αυτό ΑΟΒ. 

6. Προστίθεται παράγραφος 5 στο άρθρο 13 η οποία έχει ως εξής: 

α. Για το μάθημα της Έκθεσης Ιδεών των υποψηφίων ΣΕΑ/Ι δίδονται τρία 
θέματα (συναφή με την Ιατρική Επιστήμη ή γενικού ενδιαφέροντος) από. τα 
οποία επιλέγεται με κλήρο το ένα, το οποίο καλούνται να αναπτύξουν. 

β. Η πρακτική Κλινική Εξέταση πραγματοποιείται στο Θεραπευτήριο του 
Κέντρου Εκπαιδεύσεως, όπου οι υποψήφιοι ΣΕΑ/Ι εξετάζονται στην Πρακτική 
Εφαρμογή της Ιατρικής Επιστήμης. 

7. Η παράγραφος 1 του άρθρου 14 αντικαθίσταται ως εξής: 

Ο Πρόεδρος της εξεταστικής επιτροπής, μετά την ανακοίνωση των αποτελε¬ 
σμάτων της Ψυχοτεχνικής Δοκιμασίας, καλεί τους υποψηφίους ΣΕΑ που κρίθη- 
καν επιτυχόντες, να προσέλθουν σε τόπο που καθορίζει μέσα σε δύο ημέρες από 
την ανακοίνωση των αποτελεσμάτων, για να υποβληθούν στις εξετάσεις των 
μαθημάτων, που καθορίζονται στο άρθρο 13 του παρόντος Οργανισμού. 

8. Η παράγραφος 2 του άρθρου 14, αντικαθίσταται ως εξής: 

Η διάρκεια της γραπτής εξέτασης κάθε μαθήματος ορίζεται σε δύο και μισή 
(2,5) ώρες. Μετά την παρέλευση του χρόνου αυτού διακόπτεται η εξέταση (ανε¬ 
ξάρτητα αν όλοι οι διαγωνιζόμενοι έχουν τελειώσει ή όχι την ανάπτυξη θεμά¬ 
των. 

Άρθρο 4 

1. Η παράγραφος 2 του άρθρου 15, αντικαθίσταται ως εξής: 

Το πρακτικό αυτό περιλαμβάνει πίνακα επιτυχόντων, κατά σειρά επιτυχίας 
με αναλυτική και συνολική βαθμολογία καθενός και πίνακα αποτυχόντων με τη 
συνολική βαθμολογία που συγκέντρωσε ο καθένας, ξεχωριστά για τους ΣΕΑ/Μ 
και τους ΣΕΑ/Ι. 

2. Η παράγραφος 3 άρθρου 15, όπως αυτή τροποποιήθηκε με το άρθρο 1 του 
ΠΔ 127/85 (Α' 50), αντικαθίσταται ως εξής: 

Η κατάταξη στη Σχολή γίνεται από τον πίνακα επιτυχόντων κατά σειρά επι¬ 
τυχίας. Σε περίπτωση ισοβαθμίας στη συνολική βαθμολογία, για να καθορισθεί 
η σειρά επιτυχίας και κατάταξης στη Σχολή, λαμβάνεται, για μεν τους ΣΕΑ/Μ 
κατά σειρά η βαθμολογία στα μαθήματα της Ναυτιλίας και Ναυτικής Τέχνης, 
για δε τους ΣΕΑ/Ι κατά σειρά η βαθμολογία στο μάθημα της Έκθεσης Ιδεών 
και ο βαθμός του προσκομισθέντος Πτυχίου. 

Άρθρο 5 

1. Η παράγραφος 1 του άρθρου 16 αντικαθίσταται ως εξής: 

Η ακριβής διάρκεια της εκπαίδευσης των μαθητών τα μαθήματα που διδά¬ 
σκονται κατά Σχολή, η ανάλυση της διδακτέας ύλης, οι ώρες διδασκαλίας και 
εξετάσεων, ο τρόπος εξέτασης κάθε μαθήματος και τα όρια βαθμολογίας των 
μαθημάτων, προβλέπονται από τους Κανονισμούς Εκπαίδευσης (ΚΕ) της Σχο¬ 
λής. 

2. Το άρθρο 22 αντικαθίσταται ως εξής: 

Μαθητές που δεν αποφοιτούν επιτυχώς, σύμφωνα με το εδάφιο β' της παρα¬ 
γράφου 1 του άρθρου 20 του παρόντος Οργανισμού, λογίζονται ότι αποφοίτη¬ 
σαν, με απόδοση ΜΕΤΡΙΑ από το Σχολείο Πτυχίου Β' ή Γ', ειδικότητας Αρμενι- 
στή, Ραδιοεντοπιστή ή Σηματωρού για τους ΣΕΑ/Μ και Νοσοκόμου για τους 
ΣΕΑ/Ι, ανάλογα με τις ανάγκες της Υπηρεσίας και όπως καθορίζεται κάθε 
φορά από την ΔΝΕ. 

3. Ο τίτλος του άρθρου 23, αντικαθίσταται ως εξής: 

Ονομασία Επικούρων Σημαιοφόρων και Ορκωμοσία αυτών. 

4. Οι παράγραφοι 1 και 2 του αυτού άρθρου αντικαθίστανται αντιστοίχως ως 

εξής: , 

α. Οι μαθητές ΣΕΑ που αποφοιτούν από τη Σχολή ονομάζονται Επίκουροι 
Σημαιοφόροι Μάχιμοι ή Ιατροί. Η ονομασία τους γίνεται με Υπουργική Από¬ 
φαση που εκδίδεται με πρόταση του ΓΕΝ μετά από Εισήγηση της ΔΝΕ. 


β. Οι Επίκουροι Σημαιοφόροι δίνουν τον προβλεπόμενο όρκο κατά τη διάρ¬ 
κεια επίσημης τελετής, που γίνεται στο Κ.Ε. ΠΑΛΑΣΚΑΣ. 

Άρθρο 6 
Ισχύς 

Η ισχύς του παρόντος Προεδρικού Διατάγματος αρχίζει από τη δημοσίευσή 
του στην Εφημερίδα της Κυβερνήσεως. 

Στον Υπουργό Εθνικής Άμυνας, αναθέτουμε τη δημοσίευση και εκτέλεση του 
παρόντος Διατάγματος. 

Αθήνα, 1 Απριλίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΙΩΑΝΝΗΣ ΒΑΡΒΙΤΣΙΩΤΗΣ 
-♦-- 

. ( 3 ) 

Σύσταση Υπηρεσίας Εντελλομένων Εξόδων στο Κεντρικό Ταμείο Γεωργίας, 
Κτηνοτροφίας και Δασών (Κ.Τ.Γ.Κ.Δ.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 παρ. 5 του Ν. 1558/1985 «Κυβέρ¬ 
νηση και Κυβερνητικά Όργανα» (Α' 137). 

2. Το άρθρο 14 του Ν.Δ. 496/74 «Περί Λογιστικού των Νομικών 
Προσώπων Δημοσίου Δικαίου» (Α’ 204). 

3. Το Π.Δ. 284/88 «Οργανισμός Υπουργείου Οικονομικών» (Α' 
128), όπως τροποποιήθηκε με το Π.Δ. 79/90 (Α' 37). 

4. Την 742/1991 γνωμοδότηση του Συμβουλίου της Επικράτειας, 
με πρόταση των Υπουργών Προεδρίας της Κυβέρνησης, Οικονομικών 
και Γεωργίας, αποφασίζουμε: 

Άρθρο 1 

Στο Κεντρικό Ταμείο Γεωργίας, Κτηνοτροφίας και Δασών συνιστά- 
ται Υπηρεσία Εντελλομένων Εξόδων (Υ.Ε.Ε.), η οποία αποτελεί οργα¬ 
νική μονάδα της Γ ενικής Διεύθυνσης Γ ενικού Λογιστηρίου του Κράτους 
του Υπουργείου Οικονομικών. 

Άρθρο 2 

Η συνιστωμένη Υπηρεσία διαρθρούται σε επίπεδο.Τμήματος. 

Η σύνθεση σε προσωπικό της Υπηρεσίας αυτής ορίζεται ως εξής: 

Μία (1) θέση προσωπικού του Κλάδου ΠΕ Δημοσιονομικών, μία (1) 
θέση προσωπικού του κλάδου ΤΕ Δημοσιονομικών και μία (1) θέση 
προσωπικού του κλάδου ΔΕ Δημοσιονομικών. 

Άρθρο 3 

Για τη στελέχωση της Υ.Ε.Ε. στο Κεντρικό Ταμείο Γεωργίας, Κτη¬ 
νοτροφίας και Δασών συνιστώνται οι κατωτέρω θέσεις κατά κλάδο οι 
οποίες προστίθενται στις υπάρχουσες οργανικές θέσεις των αντιστοίχων 
κλάδων του Γενικού Λογιστηρίου του Κράτους του Υπουργείου Οικονο¬ 
μικών. 

α) Κλάδος ΠΕ Δημοσιονομικών: μία (1) 

β) Κλάδος ΤΕ Δημοσιονομικών: μία (1) 

γ) Κλάδος ΔΕ Δημοσιονομικών: μία (1) 

Άρθρο 4 

Η Υπηρεσία Εντελλομένων Εξόδων στο Ταμείο Γεωργίας, Κτηνο¬ 
τροφίας και Δασών, έχει τις αρμοδιότητες που αναφέρονται στο άρθρο 
66 του Π.Δ. 284/1988 «Οργανισμός του Υπουργείου Οικονομικών» 
(Α' 128), όσον αφορά τις δαπάνες του Ταμείου αυτού. 

Άρθρο 5 

1. Η Υ.Ε.Ε. που συνιστάται με το παρόν Π.Δ. προστίθεται στις Υπη¬ 
ρεσίες που συγκροτούν το Γ ενικό Λογιστήριο του Κράτους και υπάγεται 
στην Κεντρική Υπηρεσία του Υπουργείου Οικονομικών (αρ. 1 και 151 
του Π.Δ. 284/88 και άρθρο 22 του Π.Δ. 79/90. 

2. Της ανωτέρω Υπηρεσίας προΐσταται υπάλληλος των κλάδων Δη¬ 
μοσιονομικών, ΠΕ ή ΤΕ ή ΔΕ κατηγορίας ή τών αντιστοίχων προσωρι¬ 
νών κλάδων. 

Άρθρο 6 

Η ισχύς των διατάξεων του παρόντος Προεδρικού Διατάγματος αρ¬ 
χίζει από την 1η του μεθεπόμενου μήνα από τη δημοσίευσή του στην 
Εφημερίδα της Κυβέρνησης. 

Στον Υπουργό Γεωργίας αναθέτουμε τη δημοσίευση και εκτέλεση 
του παρόντος Π. Διατάγματος. 

Αθήνα, 9 Απριλίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Σ. ΚΟΥΒΕΛΑΣ I. ΠΑΛΑΙΟΚΡΑΣΣΑΣ 

ΓΕΩΡΓΙΑΣ 

ΣΩΤΗΡΙΟΣ ΧΑΤΖΗΓΑΚΗΣ 

-♦-^ 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 142 

Ίδρυση και λειτουργία Επαγγελματικής Σχολής Υπαλλήλων Δασοπροστα¬ 
σίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 40 του Ν. 1845/1989 «Ανά¬ 
πτυξη και αξιοποίηση της αγροτικής έρευνας και τεχνολογίας - Δασοπροστασία 
και άλλες διατάξεις» (Α' 102). 

2. Την 142/1992 γνωμοδότηση του Συμβουλίου της Επικράτειας, με πρό¬ 
ταση του Υπουργού Γεωργίας, αποφασίζουμε: 

Άρθρο 1 
Ίδρυση - Σκοπός 

1. Ιδρύεται Επαγγελματική Σχολή Υπαλλήλων Δασοπροστασίας με έδρα την 
Αθήνα του Νομού Αττικής. 

2. Συνιστώνται παραρτήματα της Σχολής στις εξής πόλεις: 
α. Στην Καλαμπάκα του Νομού Τρικάλων 

β. Στην Αρναία του Νομού Χαλκιδικής 
γ. Στην Ορεστιάδα του Νομού Έβρου 
δ. Στο Καρπενήσι του Νομού Ευρυτανίας 
ε. Στην Άμφισσα του Νομού Φωκίδας 
στ. Στην Τρίπολη του Νομού Αρκαδίας και 
ζ. Στο Ηράκλειο του Νομού Ηρακλείου 
οπότε ισχύουν και,για τα Παραρτήματα αυτά οι διατάξεις του παρόντος. 

3. Σκοπός της Σχολής είναι η άρτια επαγγελματική κατάρτιση και εκπαί¬ 
δευση των σπουδαστών, που θα αποτελέσουν τα μόνιμα στελέχη της δασικής 
υπηρεσίας για την προστασία του δασικού πλούτου της χώρους, σε θέματα εφηρ- 
μοσμένης κυρίως πρόληψης και καταστολής πυρκαϊών δασών και δασικών 
εκτάσεων αλλά και ατομικής τους ασφάλειας. 

4. Η Σχολή υπάγεται στο Υπουργείο Γεωργίας, το οποίο έχει και την ευθύνη 

της λειτουργίοις της. · 

5. Η οικονομική εξυπηρέτηση για την αντιμετώπιση των δαπανών της Σχο¬ 
λής γίνεται από το Κεντρικό Ταμείο Γεωργίας, Κτηνοτροφίας και Δασών ή από 
το Τοπικό Ταμείο Γεωργίας, Κτηνοτροφίας και Δασών της έδρας της Σχολής ή 
του Παραρτήματος, το οποίο επιχορηγείται από το Κεντρικό Ταμείο Γεωργίας, 
Κτηνοτροφίας και Δασών για το σκοπό αυτό. 

6. Οι πιστώσεις που διατίθενται για τη λειτουργία της Σχολής καθορίζονται 
με απόφαση του Υπουργού Γεωργίας. 

Άρθρο 2 

Διάρκεια Φοίτησης 

1. Η φοίτηση στη Σχολή είναι διάρκειας ενός (1) διμήνου για κάθε εκπαιδευ¬ 
τική περίοδο. 

2. Ο χρόνος έναρξης και λήξης του διμήνου καθορίζεται με απόφαση του 
Υπουργού Γεωργίας. 

3. Η φοίτηση στη Σχολή είναι υποχρεωτική. Σπουδαστής που απουσιάζει 
αδικαιολόγητα περισσότερο από έξι (6) ώρες και δικαιολογημένα περισσότερο 
από είκοσι (20) ώρες διδασκαλίας και εκπαίδευσης το δίμηνο ή δεν επιδεικνύει 
το απαιτούμενο ήθος και επιμέλεια κατά τη διάρκεια της φοίτησης διαγράφεται 
από τη Σχολή μετά από απόφαση του Διδακτικού Συμβουλίου. 

Άρθρο 3 

Τρόπος εισαγωγής των σπουδαστών 

1. Η εισαγωγή των σπουδαστών στη Σχολή Υπαλλήλων Δασοπροστασίας γί¬ 


νεται με επιλογή από ειδική τριμελή επιτροπή που συγκροτείται με απόφαση του 
Υπουργού Γεωργίας και αποτελείται από έναν Σύμβουλο του Ελεγκτικού Συνε¬ 
δρίου και δύο (2) ανώτερους υπαλλήλους του Υπουργείου Γ εωργίας κατηγορίας 
ΠΕ. 

2. Για την επιλογή τους οι υποψήφιοι υποβάλλονται σε αθλητικές επιδόσεις, 
κατόπιν δοκιμασίας, στα αγωνίσματα: 

α) Δρόμος χιλίων (1000) μέτρων σε μέγιστο χρόνο τέσσερα (4) λεπτά και 

β) Άλμα σε μήκος απλούν, με ελάχιστο όριο τέσσερα (4) μέτρα. 

Οι υποψήφιοι που αποτυγχάνουν σε μία από τις δοκιμασίες αθλητικών επιδό¬ 
σεων απορρίπτονται από την επιλογή. 

3. Οι υποψήφιοι που υπέστηααν επιτυχώς τις δοκιμασίες των αθλητικών επι¬ 
δόσεων επιλέγονται με βάση το σύνολο των μορίων που λαμβάνουν για τα κα¬ 
τωτέρω στοιχεία που συνεκτιμώνται ως εξής: 

α) Απολυτήριος τίτλος βασικής υποχρεωτικής εκπαίδευσης, 10 μόρια. 

β) Η διαμονή σε ορεινές, δασικές ή ακριτικές περιοχές, 10 μόρια. 

γ) Η εργασία ή προϋπηρεσία σε δασικές εργασίες, 10 μόρια. 

δ) Η ιδιότητα του πολυτέκνου ή τέκνου πολυτέκνων, 10 μόρια: 

ε) Άδεια οδήγησης οχήματος, 10 μόρια. 

στ) Προσωρινή συνέντευξη σε θέματα σχετικά με το αντικείμενο της Σχολής, 
50 μόρια. 

4. Ποσοστό μέχρι δέκα στα εκατό (10%) των θέσεων της Σχολής καλύπτο¬ 
νται από τέκνα δασικών υπαλλήλων-θυμάτων κατά την εκτέλεση διατεταγμέ¬ 
νης υπηρεσίας ή εξαιτίας της υπηρεσίας. 


Άρθρο 4 

Διδασκόμενα μαθήματα - Χορηγούμενο αποφοιτήριο 

1. Τα διδασκόμενα μαθήματα στη Σχολή Υπαλλήλων Δασοπροστασίας είναι 
τα εξής: 

(1) Δασικές Πυρκαϊές 

(2) Στοιχεία δασικής Οικολογίας 

(3) Στοιχεία δασικής Βοτανικής 

(4) Δασικές παραβάσεις και στοιχεία Δασικού Δικαίου 

(5) Πρώτες βοήθειες και ασφάλεια εργαζομένου 

(6) Πυρκαϊές κατοικημένων χώρων-οικιών-άλλων κτιριακών και μη, εγκα- 
ταστάσεων-μηχανημάτων-μηχανών. 

(7) Στοιχεία μηχανολογίας και μηχανοτεχνικής των μέσων και εξοπλισμού 
πυρόσβεσης. 

(8) Στοιχεία κοινωνικής αγωγής. 

2. Η διδασκαλία μαθημάτων περιλαμβάνει εκτός των θεωρητικών παραδό¬ 
σεων και πρακτική άσκηση στο μάθημα. 

3. Το αναλυτικό πρόγραμμα και οι ώρες διδασκαλίας των μαθημάτων στο 
δίμηνο φοίτησης ανά εβδομάδα κατανέμονται ως εξής: 


Μάθημα 

Παραδόσεις 

ώρες 

ώρες 

Πρακτική 

άσκηση 

Σύνολο 

ωρών 

1. Δασικές πυρκαϊές 

2. Στοιχεία δασικής Οικολο¬ 

5 

3 

8 

γίας 

3. Στοιχεία δασικής Βοτανι¬ 

1 

1 

2 

κής 

4. Δασικές παραβάσεις και 

1 

1 

Λ 

στοιχεία Δασικού Δικαίου 

5. Πρώτες βοήθειες και ασφά¬ 

2 

2 

4 

λεια εργαζομένου 

6. Πυρκαϊές κατοικημένων 
χώρων-οικιών-άλλων κτι- 
ριακών και μη, εγκαταστά¬ 
σεων μηχανημάτων-μηχα- 

2 

2 

4 

νών 

7. Στοιχεία μηχανολογίας και 
μηχανοτεχνικής των μέ¬ 
σων και εξοπλισμού πυρό¬ 

1 

1 

2 

σβεσης 

8. Στοιχεία κοινωνικής αγω- 

3 

3 

6 

τήί 

1 

1 

2 


4, Η ανάθεση της διδασκαλίας των μαθημάτων γίνεται με απόφαση του 
Υπουργού Γεωργίας, μετά από αίτηση εκδήλωσης ενδιαφέροντος, σε δασολό¬ 
γους και τεχνολόγους δασοπονίας-θηραματοπονίας δημοσίους υπαλλήλους. 

Ειδικά μαθήματα, μπορεί να διδάσκονται, αναλόγως του αντικειμένου των, 
από κατόχους ειδικής επιστημονικής γνώσεως ή εμπειρίας. 

5. Κατά τη διάρκεια των μαθημάτων και κατά την κρίση των διδασκόντων οι 
σπουδαστές μπορεί να υποβάλλονται σε εξετάσεις προόδου. 

Μετά τη λήξη των μαθημάτων οι σπουδαστές εξετάζονται γραπτά και προφο- 

ριχά και με βαθμολογία από το ένα (1) έως το είκοσι (20) σε κάθε ένα από τα 
διδαχθέντα μαθήματα. Ο μέσος όρος αυτής της βαθμολογίας δίνει το βαθμό τε¬ 
λικών εξετάσεων. 

Ο μέσος όρος του βαθμού προόδου, εφόσον υφίσταται τέτοιος, και του βαθμού 
τελικών εξετάσεων είναι ο βαθμός του κάθε μαθήματος. 

Αποφοιτούν από τη Σχολή όσοι συγκεντρώνουν βαθμό μεγαλύτερο της βάσης 
δέκα (10) στο σύνολο των μαθημάτων ή μέσο όρο βαθμολογίας δέκα τρία (13) 
εφόσον υπολείπονται της βάσης σε λιγότερο από δύο (2) μαθήματα, με ελάχιστη 
ανεκτή βαθμολογία σ’ αυτά το βαθμό επτά (7). 

6. Στους αποφοιτούντες από τη Σχολή Υπαλλήλων Δασοπροστασίας χορη¬ 
γείται αποφοιτήριο (τίτλος σπουδών) υπόδειγμα του οποίου παρατίθεται στο 
Παράρτημα του παρόντος διατάγματος. 

Ο τύπος του αποφοιτηρίου καθορίζεται ως εξής: 

Σε χαρτί υπόλευκο ματ, ελαφρώς γκοφρέ, διαστάσεων 0,23 X 0,33 μ. των 
180 γραμμαρίων περίπου, το οποίο φέρει έντυπο μαίανδρο χρώματος πράσινου, 
πλάτους τεσσάρων (4) χιλιοστών περιμετρικά προς το εσωτερικό και σε από¬ 
σταση δύο και μισό (2,5) εκατοστών από τα άκρα του χαρτιού. 

Ενδεικτικό αναλυτικής βαθμολογίας χορηγείται στον απόφοιτο ύστερα από 
αίτησή του. 

Άρθρο 5 

Όργανα Διοίκησης-αρμοδιότητες 

1. Όργανα διοίκησης της Σχολής Υπαλλήλων Δασοπροστασίας είναι ο Διευ¬ 
θυντής, ο Υποδιευθυντής και το Διδακτικό Συμβούλιο. 

2. Ο Διευθυντής και ο Υποδιευθυντής ορίζονται με απόφαση του Υπουργού 
Γεωργίας και είναι υπάλληλοι του Κλάδου ΠΕ2 Δασολογικού. 

3. Το Διδακτικό Συμβούλιο αποτελείται από το διδακτικό προσωπικό. Στο 
Διδακτικό Συμβούλιο μπορεί να μετέχει χωρίς ψήφο και το βοηθητικά διδακτικό 
προσωπικό. 

4. Ο Διευθυντής της Σχολής προΐσταται του διδακτικού προσωπικού. Επιμε¬ 
λείται για την αγωγή και εκπαίδευση των σπουδαστών και παρακολουθεί.την 
πιστή εφαρμογή του ειδικού κανονισμού εσωτερικής λειτουργίας της Σχολής. 

5. Ο Υποδιευθυντής αναπληρώνει τον ελλείποντα, απουσιάζοντα ή κωλυό¬ 
μενο Διευθυντή σε όλα τα καθήκοντα. 

Άρθρο 6 

Διδακτικό Προσωπικό 

1. Το διδακτικό προσωπικό της Σχολής αποτελείται από: 
α. Έναν (1) Δασολόγο Α' βαθμού, ως Διευθυντή 

β. Έναν (1) Δασολόγο Α' βαθμού, ως Υποδιευθυντή 
γ. Δύο (2) Δασολάγους Α' ή Β' βαθμού, ως Καθηγητές I 

δ. Τρεις (3) Τεχνολόγους Δασοπονίας - Θηραματοπονίας Α' ή Β' βαθμού ως 
Επιμελητές. 

2. Το βοηθητικό διδακτικά προσωπικό αποτελείται από: 
α. Τρεις (3) Τεχνολόγους Δασοπονίας-Θηραματοπονίας 
β. Δύο (2) Δασοθηροφύλακες 

γ. Τέσσερις (4) Υπαλλήλους Δασοπροστασίας και 
δ. Τέσσερις (4) Χειριστές Μέσων Πυρόσβεσης. 

Ο αριθμός του διδακτικού και βοηθητικού διδακτικού προσωπικού μπορεί να 
αυξομειώνεται ανάλογα με τις ανάγκες της εκπαίδευσης και λειτουργίας της 
Σχολής με απόφαση του Υπουργού Γεωργίου;. 

3. Για τη γραμματειακή και λογιστική εξυπηρέτηση της Σχολής συνιστάται 
Γραφείο Γραμματείας. 

4. Με απόφαση του Υπουργού Γεωργίας ορίζεται ο Προϊστάμενος και το 
λοιπό προσωπικό του Γ ραφείου Γ ραμματείας, καθώς και ο τύπος της σφραγίδας 
που χρησιμοποιεί η Σχολή. 

5. Η φύλαξη, η καθαριότητα και άλλη τυχόν ανάγκη εξυπηρετήσεως των 
εγκαταστάσεων και λειτουργίας της Σχολής θα καλύπτεται από ωρομίσθιο ή 
εποχιακό προσωπικό. 

Γ Άρθρο 7 
Πειθαρχικές Ποινές 

1. Ο Διευθυντής της Σχολής μπορεί να επιβάλλει στους σπουδαστές τις εξής 
πειθαρχικές ποινές: 

α. Έγγραφη παρατήρηση και 
β. Έγγραφη επίπληξη 

2. Το διδακτικό συμβούλιο μπορεί να επιβάλλει την πειθαρχική ποινή της 
διαγραφής του σπουδαστή από τη Σχολή, ύστερα από υποβολή σχετικού ερωτή¬ 
ματος και παραπομπή του σπουδαστή σ’ αυτό, από το Διευθυντή της Σχολής. 


Άρθρο 8 

Τροποποίησή του Π.Δ. 139/1991 (Α' 57) 

Το άρθρο 3 του Π.Δ. 139/1991 αντικαθίσταται ως εξής: 

«Άρθρο 3 

Τρόπος εισαγωγής των σπουδαστών 

1. Η εισαγωγή των σπουδαστών στη Σχολή Δασοθηροφυλάκων γίνεται με 
επιλογή από ειδική τριμελή επιτροπή που συγκροτείται με απόφαση του Υπουρ¬ 
γού Γεωργίας και αποτελείται από έναν Σύμβουλο του Ελεγκτικού Συνεδρίου 
και δύο (2) ανώτερους υπαλλήλους του Υπουργείου Γεωργίας, κατηγορίας ΠΕ. 

2. Για την επιλογή των υποψηφίων συνεκτιμώνται τα εξής στοιχεία που παίρ¬ 
νουν τα ακόλουθα μόρια: 

α) Ο βαθμός του Απολυτηρίου Λυκείου, 10 μόρια, 
β) Η διαμονή σε ορεινές δασικές ή ακριτικές περιοχές, 10 μόρια, 
γ) Η εργασία ή προϋπηρεσία σε δασικές εργασίες, 10 μόρια, 
δ) Η ιδιότητα του πολυτέκνου ή τέκνου πολυτέκνου, 10 μόρια, 
ε) Προσωπική συνέντευξη σε θέματα σχετικά με το «αντικείμενο της Σχολής, 
60 μόρια. 

3. Ποσοστό δέκα στα εκατό (10%) των θέσεων της Σχολής καλύπτονται από 
τέκνα δασικών υπαλλήλων-θυμάτων κατά την εκτέλεση διατεταγμένης υπηρε¬ 
σίας ή εξαιτίοις της υπηρεσίας. 

Άρθρο 9 

Παράρτημα 

Παρατίθεται κατωτέρω Παράρτημα το οποίο αποτελεί (αναπόσπαστο μέρος 
του διατάγματος αυτού και έχει ως εξής: 

Στον Υπουργό Γεωργίας αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 17 Απριλίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


Ο ΥΠΟΥΡΓΟΣ ΓΕΩΡΓΙΑΣ 

ΣΩΤΗΡΗΣ ΧΑΤΖΗΓΑΚΗΣ 
-♦- 

(5) 

Τροποποίηση της παραγράφου 3 και 4 του άρθρου μόνου του ΓΙ.Δ/τος 418/ 
5.5.1980 (ΦΕΚ Α 115) «περί οικονομικής οργανώσεως του Ταμείου 
Ασφαλίσεως Ασθένειας Προσωπικού Τραπεζών Πίστεως, Γενικής" Αμέρι- 
καν Εξπρές». 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 του Ν. 861/1978 (ΦΕΚ Α' 2) όπως αντικα- 
ταστάθηκε με το άρθρο 8 του Ν. 1276/1982 (ΦΕΚ Α' 100). 


2. Τις διατάξεις των άρθρων 23 (παρ. 1), 24 (παρ. 1 και 2 περιπτ. γ') και 27 
(παρ. 1, περιπτ. δ) του Ν. 1558/85 «Κυβέρνηση και Κυβερνητικά Όργανα» 
(ΦΕΚ Α' 137) και του άρθρου 5 του Π.Δ/τος 437/1985 «Καθορισμός και 
ανακατανομή των αρμοδιοτήτων των Υπουργείων (ΦΕΚ Α' 157). 

3. Τις διατάξεις του άρθρου 14 του Π.Δ/τος 105/1985 «Οργανισμός της 
Γενικής Γραμματείας Κοινωνικών Ασφαλίσεων του Υπουργείου Υγείας, Πρό¬ 
νοιας και Κοινωνικών Ασφαλίσεων» (ΦΕΚ Α' 46). 


4. Τις διατάξεις της αρ. Υ 1540/18.9.1991 (ΦΕΚ 754 Β’) κοινής απόφα- 
σης του Πρωθυπουργού και του Υπουργού Υγείας, Πρόνοιας και Κοινωνικών 
Ασφαλίσεων «Ανάθεση αρμοδιοτήτων στον Υφυπουργό Υγείας, Πρόνοιας και 
Κοινωνικών Ασφαλίσεων Δ. Σιούφα». 

5. Τις διατάξεις της αρ. ΥΊ 660/1007556/116/006Α/23.1.1992 (ΦΕΚ 
31 Β') Κοινής απόφασης του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στον Υφυπουργό Οικονομι- 


6. Τη γνώμη του Διοικητικού Συμβουλίου του Ταμείου Ασφαλίσεως Ασθέ¬ 
νειας Προσωπικού Τραπεζών Πίστεως, Γενικής και Αμέρικαν Εξπρές, που δια¬ 
τυπώθηκε στις συνεδριάσεις του αρ. 118/21.11.1990 και 142/2.4.1991. 

7. Τη γνώμη του Συμβουλίου Κοινωνικής Ασφάλισης, που διατυπώθηκε 
στην αρ. 36/24.7.1991 συνεεδρίασή του της ΚΣΤ περιόδου. 

8. Τη με αρ. 663/6.11.1991 γνωμοδότηση του Συμβουλίου.της Επικρά¬ 
τειας με πρόταση των Υφυπουργών Οικονομικών και Υγείας, Πρόνοιας και 
Κοινωνικών Ασφαλίσεων, αποφασίζουμε: 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 144 

Τροποποίηση και κατάργηση διατάξεων του άρθρου 11 του Καταστατικού του 
Ταμείου Επικουρικής Ασφάλισης Χημικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 του Ν. 861/79 (ΦΕΚ 2/Α/5.1.79)όπως 
αντικαταστάθηκαν με τις διατάξεις του άρθ. 8 του Ν. 1276/82 (ΦΕΚ 100/Α/ 
24.8.82). 

2. Τις διατάξεις του άρθ. 23 παρ. 1 περιπτ. στ’του Ν. 1558/85 «Κυβέρνηση 
και Κυβερνητικά Όργανα» (ΦΕΚ 137/Α/26.7.85). 

3. Την απόφαση Πρωθυπουργού και Υπουργού Οικονομικών αριθμ. Υ 
1660/1007556/116/0006Α /23.1.92 «Ανάθεση αρμοδιοτήτων Υπουργού 
Οικονομικών στον Υφυπουργό Οικονομικών» (ΦΕΚ 31/Β/24.1.92). 

4. Την απόφαση του Πρωθυπουργού και του Υπουργού Υγείας, Πρόνοιας και 
Κοινωνικών Ασφαλίσεων αριθμ. Υ 1540/18.9.91 «Ανάθεση αρμοδιοτήτων 
στον Υφυπουργό Υγείας, Πρόνοιας και Κοινικών Ασφαλίσεων* (ΦΕΚ 754/Β/ 
19.9.91). 

5. Τη γνώμη του ΔΣ του Ταμείου Επικουρικής Ασφάλισης Χημικών που δια¬ 
τυπώθηκε στην 2460/42/4.11.91 συνεδρίαση αυτού. 

6. Την 133/1992 γνωμοδότηση του Συμβουλίου της Επικράτειας με πρό¬ 
ταση του Υφυπουργού Υγείας, Πρόνοιας και Κοινωνικών Ασφαλίσεων και του 
Υφυπουργού Οικονομικών, αποφασίζουμε: 

Αρθρο μόνο 

1. Οι διατάξεις των παρ. 3 και 6 του άρθρου 11 του Καταστατικού του Τα¬ 
μείου Επικουρικής Ασφάλισης Χημικών, όπως το άρθρο αυτό διαμορφώθηκε με 
την αριθμ. 3362/13.2.1943 απόφαση του Υπουργού Εργασίας (ΦΕΚ 42/Β/ 
6,4.1943) και συμπληρώθηκε μεταγενέστερα με τις Α.Υ.Ε. αριθμ. 8404/ 
Σ.179/21.10.1950 (ΦΕΚ 192/Β/30.10.1950), αριθμ. 67082/Σ.1310/ 
20.2.1952 (ΦΕΚ 50/Β/29.2.1952) και αριθμ. 24436/Ε.586/12.5.52 
(ΦΕΚ 116/Β/21.5.52) καταργούνται και οι παρ. 4 και 5 του ίδιου άρθρου 
αναριθμούνται σε παρ. 3 και 4 αντίστοιχα. 

2. Η παρ. 4 του προαναφερομένου άρθρου 11 που αναριθμείται δια του παρό¬ 
ντος σε παρ. 3, τροποποιείται ως ακολούθως: 

«παρ. 3 

Κάθε αγορά ή πώληση χρεωγράφων, αγορά ή πώληση ακινήτων, αξιοποί¬ 
ηση ακινήτων επί αντιπαροχή καθώς και εκποίηση ακινήτων με ανταλλαγή με 
άλλα ακίνητα ιδιοκτησίας τρίτων ενεργείται κατόπιν αποφάσεως του Δ.Σ. του 
.Ταμείου η οποία υπόκειται σε έγκριση του Υπουργού Υγείας, Πρόνοιας και Κοι¬ 
νωνικών Ασφαλίσεων. 

Η διαδικασία για την αγορά ή την πώληση ακινήτων, την αξιοποίηση ακινή¬ 
των επί αντιπαροχή καθώς και την εκποίηση ακινήτων με ανταλλαγή με άλλα 
ακίνητα ιδιοκτησίας τρίτων διενεργείται σύμφωνα με τις διατάξεις του Π.Δ. 
715/79 (ΦΕΚ 212/Α/10.9.79)». 

Στον Υφυπουργό Υγείας, Πρόνοιας και Κοινωνικών Ασφαλίσεων αναθέτουμε 
τη δημοσίευση και εκτέλεση του παρόντος διατάγματος. 


Άρθρο μόνο 

Οι παράγραφοι 3 και 4 του άρθρου μόνου του Π.Δ. 418/1980 (ΦΕΚ Α' 
115) αντικαθίστανται ως εξής: 

«3. Οι εισπράξεις του Ταμείου γίνονται μέσω των Τραπεζών των οποίων το 
προσωπικό ασφαλίζεται στο Ταμείο, ήτοι Πίστεως, Γενικής, Αμέρικαν Εξπρές, 
Εργασίας, Πειραιώς, Επενδύσεων, Αττικής, Επαγγελματικής Πίστεως, Κρή¬ 
της Υποθηκών, Μακεδονίας Θράκης και Κεντρικής Ελλάδος- 

4. Οι πληρωμές του Ταμείου γίνονται, μέσω των Τραπεζών Πίστεως, Γενι- 
κή<· Αμέρικαν Εξπρές, Εργασίας, Πειραιώς, Επενδύσεων, Αττικής, Επαγγελ¬ 
ματικής Πίστεως, Κρήτης, Υποθηκών, Μακεδονίας Θράκης και Κεντρικής Ελ¬ 
λάδος βάσει εγγράφων εντολών, που υπογράφονται από τον Πρόεδρο του Τα¬ 
μείου, ή τον αναπληρωτή αυτού, από τον Διευθυντή του Ταμείου ή τον αναπλη¬ 
ρωτή αυτού και από του εκτελούντα χρέη λογιστού, ή από τον υπάλληλο, που 
ορίζεται από το Διοικητικό Συμβούλιο του Ταμείου, ως αναπληρωτής αυτού. 

Στον Υφυπουργό Υγείας, Πρόνοιας και Κοινωνικών Ασφαλίσεων αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 9 Απριλίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ, ΠΡΟΝΟΙΑΣ ΚΑΙ Κ. ΑΣΦΑΛΙΣΕΩΝ 

ΚΩΝ/ΝΟΣ ΓΓΑΤΡΑΚΟΣ ΔΗΜ. ΣΙΟΥΦΑΣ 


Αθήνα, 9 Απριλίου 1992 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ, ΠΡΟΝΟΙΑΣ ΚΑΙ Κ. ΑΣΦΑΛΙΣΕΩΝ 

ΚΩΝ/ΝΟΣ ΠΑΤΡΑΚΟΣ ΔΗΜ. ΣΙΟΥΦΑΣ 

-♦- 

(7) 

Υπαγωγή στην ασφάλιση του Ταμείου Αρωγής Υπαλλήλων αρμοδιότητας 
Υπουργείου Γεωργίας του τακτικού προσωπικού του Αρδευτικού Οργανι¬ 
σμού Στυμφαλίας Ασωπού Κορινθίας (Α.Ο.Σ.Α.Κ.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 2 παρ. 2 του Ν.Δ. 95/1973 (Α' 169). 

2. Τα άρθρα 23 παρ. 1 στοιχ. στ και 24 παρ. 1 και παρ. 2 στοιχ. γ, 26 παρ. 
1 και 27 παρ. 1 στοιχ. δ του Ν. 1558/1985 (Α' 137). 

3. Την αριθ. πρωτ. Υ.1540/18.9.1991 (Β’ 754) Κοινή Απόφαση του Πρω¬ 
θυπουργού και του Υπουργού Υγείας, Πρόνοιας και Κοινωνικών Ασφαλίσεων 
(Ανάθεση αρμοδιοτήτων στον Υφυπουργό Υγείας, Πρόνοιας και Κοινωνικών 
Ασφαλίσεων, Δημήτριο Σιούφα). 

4. Το άρθρο 14 του Π.Δ. 105/1988 (Α' 46). 

5. Τη γνώμη του Διοικητικού Συμβουλίου του Ταμείου Αρωγής Υπαλλήλων 
αρμοδιότητας Υπουργείου Γεωργίας, που διατυπώθηκε στην 930/ 

15.10.1991 συνεδρίασή του. 

6. Τη γνώμη του Συμβουλίου Κοινωνικής Ασφάλειας που διατυπώθηκε στην 
44η/13.12.1991 συνεδρίασή του της ΚΣΤ'περιόδου. 

7. Την 80/1992 γνωμοδότηση του Συμβουλίου Επικράτειας μετά από πρό¬ 
ταση του Υφυπουργού Υγείας, Πρόνοιας και Κοινωνικών Ασφαλίσεων, αποφα¬ 
σίζουμε: 

Άρθρο 1 

1. Στην ασφάλιση του Ταμείου Αρωγής Υπαλλήλων αρμοδιότητας Υπουρ¬ 
γείου Γεωργίας, υπάγεται υποχρεωτικά το τακτικό προσωπικό του Αρδευτικού 
Οργανισμού Στυμφαλίας Ασωπού Κορινθίας (Α.Ο.Σ.Α.Κ.). 

2. Για την αναγνώριση και την εξαγορά του χρόνου προϋπηρεσίας του προ¬ 
σωπικού αυτού εφαρμόζονται οι διατάξεις του άρθρου 9 ίου Ν.Δ. 95/1973 (Α' 
169), όπως αυτό τροποποιήθηκε με τα άρθρα 6 του Ν. 253/1976 (Α' 161) και 
6 του Ν. 685/77 (Α' 252) και συμπληρώθηκε με το άρθρο 8 του Ν. 935/79 
(Α' 140) και του άρθρου 14 του Ν. 1539/85 (Α’ 64) όπως αντικαταστάθηκε 
με την παρ. 8 του άρθρου 29 του Ν. 1759/88 (Α' 50). 

Άρθρο 2 

Η ισχύς του διατάγματος αυτού, αρχίζει από την πρώτη του μήνα που έπεται 
της δημοσιεύσεώς του στην Εφημερίδα της Κυβερνήσεως. 

Στον Υφυπουργό Υγείας, Πρόνοιας και Κοινωνικών Ασφαλίσεων, αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 9 Απριλίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ » 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΔΗΜ. ΣΙΟΥΦΑΣ 
-♦- 

( 8 ) 

Ίδρυση Πυροσβεστικού Σταθμού Δ' Τάξης στο Δήμο Μακρακώμης του Νομού 

Φθιώτιδος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παράγραφος 1 περίπτωση β και παράγραφος 7 του Ν. 
1481/1984 «Οργανισμός Υπουργείου Δημόσιας Τάξης» (Α' 151), όπως αντι- 
καταστάθηκε το άρθρο αυτό με το άρθρο 1 παράγραφος 1 του Ν. 1590/1986. 

β. Του άρθρου 1 παράγραφος 2 του Ν. 1590/1986 «Τροποποίηση διατά¬ 
ξεων του Ν. 1481/1984 «Οργανισμός Υπουργείου Δημόσιας Τάξης» και άλλες 
διατάξεις» (Α' 49). 

γ. Του άρθρου 19 παράγραφος 2 του Ν. 1735/1987 «Προσλήψεις στο Δη¬ 
μόσιο Τομέα, Κοινωνικός έλεγχος στη Δημόσια Διοίκηση, Πολιτικά Δικαιώ¬ 
ματα και άλλες διατάξεις» (Α' 195). 

δ. Του Π.Δ. 137/1986 «Συγκρότηση της Γενικής Γραμματείας Δημόσιας 
Τάξης σε Υπουργείο Δημόσιας Τάξης» (Α' 51). 

ε. Των παραγράφων 3 και 4 του άρθρου 4 του Π.Δ. 371/1987 «Αναδιοργά¬ 
νωση των Υπηρεσιών του Πυροσβεστικού Σώματος» (Α' 166). 

ζ. Της Υ. 1660/1007556/116/0006Α/23.1.1992 Κοινής Απόφασης 
του Πρωθυπουργού και του Υπουργού Οικονομικών «Ανάθεση αρμοδιοτήτων 
του Υπουργού Οικονομικών στον Υφυπουργό Οικονομικών» (Β' 31). 

2. Την 153/1992 Γνωμοδότηση του Συμβουλίου της Επικράτειας, μετά 
από πρόταση των Υπουργών Προεδρίας της Κυβέρνησης, Δημόσιας Τάξης και 
του Υφυπουργού Οικονομικών, αποφασίζουμε: 

Άρθρο μόνο 

1. Ιδρύεται Πυροσβεστικός Σταθμός Δ' Τάξης στο Δήμο Μακρακώμης του 
Νομού Φθιώτιδος. 

2. Για τη στελέχωση του Πυροσβεστικού Σταθμού συνιστώνται στο Πυροσβε¬ 
στικό Σώμα, σύμφωνα με την παράγραφο 4 του άρθρου 4 του Π.Δ. 371/1987 
(Α' 166), οι εξής οργανικές θέσεις: 

Μία (1) θέση Πυραγού. 

Δύο (2) θέσεις Ανθυποπυραγών - Υποπυραγών. 

Μία (1) θέση Πυρονόμου. 

Έξι (6) θέσεις Αρχιπυροσβεστών, 

Δεκαπέντε (15) θέσεις Πυροσβεστών και 

Μία (1) θέση καθαρίστριας. 


Στον Υπουργό Δημόσιας Τάξης αναθέτουμε τη δημοσίευση και εκτέλεση αυ¬ 
τού του Διατάγματος. 

Αθήνα, 17 Απριλίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΩΝ 

ΣΩΤ. ΚΟΥΒΕΛΑΣ ΚΩΝ/ΝΟΣ ΓΙΑΤΡΑΚΟΣ 

ΔΗΜΟΣΙΑΣ ΤΑΞΗΣ 

θ. ΑΝΑΓΝΩΣΤΟΠΟΥΛΟΣ 

-- ♦ - . 

ΠΡΑΞΕΙΣ ΥΠΟΥΡ ΓΙΚΟΥ Σ ΥΜΒΟΥΛΙΟΥ 

( 9 ) 

Πράξη 45 της 15 Απριλίου 1992 

Παραχώρηση δημόσιας έκτασης 715,6 στρεμμάτων του Στρατοπέδου «Γερα- 
κίνη» Μαλακάσας Αττικής, στον Αυτόνομο Οικοδομικό Οργανισμό Αξιωμα¬ 
τικών του Στρατού Ξηράς, Θάλασσας και Αέρος (ΑΟΟΑ). 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις του άρθρου 10 του Ν. 2906/54 «περί τροποποιήσεως και 
συμπληρώσεως του Α.Ν. 1563/50 «περί ιδρύσεως Αυτόνομου Οικοδομικού 
Οργανισμού Αξιωματικών του Στρατού Ξηράς, Θαλάσσης και Αέρος». 

2. Την αριθ. 898/2/7.2.1992 απόφαση του Διοικητικού Συμβουλίου του 
ΑΟΟΑ. 

3. Την κοινή πρόταση των Υπουργών Εθνικής Άμυνας και Οικονομικών για 
παραχώρηση έκτασης 715,6 στρεμμάτων του Στρατοπέδου «Γερακίνη» Μαλα¬ 
κάσας Αττικής, ιδιοκτησίας του Δημοσίου στον Αυτόνομο Οικοδομικό Οργανι¬ 
σμό Αξιωματικών (ΑΟΟΑ), για εκπλήρωση των στεγαστικών του σκοπών, 
αποφασίζει: 

Την παραχώρηση κατά πλήρες δικαίωμα κυριότητας στον Αυτόνομο Οικοδο¬ 
μικό Οργανισμό Αξιωματικών του Στρατού Ξηράς, θαλάσσης και Αέρος 
(ΑΟΟΑ), έκτασης 715,6 στρεμμάτων του Στρατοπέδου «Γερακίνη» Μαλακά¬ 
σας Αττικής, ιδιοκτησίας του Δημοσίου, όπως ειδικότερα εμφανίζεται με τα 
στοιχεία Δ1 - Δ4 - Δ5 - Δ6 - Δ7 στο από 12.3.1992 σχεδιάγραμμα του 
ΑΟΟΑ, αντί τιμήματος εβδομήντα οκτώ εκατομμυρίων (78.000.000) δροεχ- 
μών, για εκπλήρωση των στεγαστικών αναγκών του. 

Ορίζει τα ακόλουθα: 

α. Το τίμημα θα καταβληθεί σε πέντε (5) άτοκες διμηνιαίες δόσεις μετά την 
αποδέσμευση του χώρου του Στρατοπέδου, την παράδοσή του στον ΑΟΟΑ και 
την έκδοση απόφασης οικιστικής καταλληλότητας. 

β, Με κοινή απόφαση των Υπουργών Εθνικής Άμυνας και Οικονομικών, 
μπορεί να γίνει συμψηφισμός του ανωτέρω ποσού με οφειλή του Δημοσίου και 
των ΟΤΑ προς τον ΑΟΟΑ. 

Η Πράξη αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Ο Αντιπρόεδρος Τα μέλη 

Ακριβές Αντίγραφο 

Ο Γραμματέας του Υπουργικού Συμβουλίου 

ΕΥΑΓΓΕΛΟΣ Κ. ΒΟΛΟΥΔΑΚΗΣ 

- ♦ - 

ΑΠΟ ΦΑΣΕΙ Σ 

( 10 ) 

Πράξή Διοικητή αριθ. 2062/10.4.92 

(Άρθρο 1 του Ν. 1266/82) 

Απελευθέρωση των όρων χορήγησης στεγαστικών δανείων προς δημοσίους 
υπαλλήλους και υπαλλήλους Ν.Π.Δ.Δ. και λοιπών οργανισμών 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματικής, πι¬ 
στωτικής και συναλλαγματικής πολιτικής και άλλες διατάξεις». 

β) Την απόφ. ΝΕ 305/19/12.3.81, όπως ισχύει, που αφορά στον καθορι¬ 
σμό των όρων χορήγησης στεγαστικών δανείων, 

γ) Το περιεχόμενο του από 26.2.92 (ΑΠ 7396) εγγράφου του Υπουργείου 
Οικονομικών καθώς και των από 11.12.91 και 2.3.92 (ΑΠ 7160 και 7391) 
σχετικών εγγράφων του Ταμείου Παρακαταθηκών και Δανείων, 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΠΡΩΤΟ) 


δ) Τη σκοπιμότητα επιτάχυνσης του ρυθμού απελευθέρωσης του πιστωτικού 
συστήματος σε συνδυασμό με τις συνθήκες που επικρατούν σήμερα στην αγορά, 
χρήματος και ακινήτων, αποφάσισε: 

Να τροποποιήσει τις σχετικές διατάξεις της απόφ. ΝΕ 305/19/12.3.81, 
όπως ισχύει και να καθορίσει τα εξής: 

Το ανώτατο κατά περίπτωση όριο, το επιτόκιο, η διάρκεια, ο τρόπος εξόφλη¬ 
σης και οι λοιποί όροι των χορηγουμένων από το Ταχυδρομικό Ταμιευτήριο και 
το Ταμείο Παρακαταθηκών και Δανείων στεγαστικών δανείων προς δημοσίους 
υπαλλήλους καθώς και υπαλλήλους ΝΠΔΔ και λοιπών οργανισμών, καθορίζο¬ 


νται ελεύθερα από τα ως άνω πιστωτικά ιδρύματα, με την επιφύλαξη των διατά¬ 
ξεων που ισχύουν στα πλαίσια ειδικών νομοθετικών ρυθμίσεων. 

Οι διατάξεις της παρούσης Πράξης εφαρμόζονται επί των δανείων που ουνά- 
πτονται μετά την κοινοποίησή της. 

Η Πράξη αυτή να δημοσιευθεί στην Εφημερίδα της Κυβερνήαεως. 

Ο Διοικητής 

Ε. Ν. ΧΡΙΣΤΟΔΟΥΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


